Ir-Regolament tal-Kunsill (KE EUROTOM) Nru 2728/94
tal-31 t'Ottubru 1994
li jistabbilixxi Fond ta' garanzija għall-azzjonijiet esterni.
IL-KUNSILL TA' L-UNJONI EWROPEA,
Wara li ikkunsidra t-Trattat li jistabbilixxi l-Kounità Ewropea, u partikolarment l-Artikolu 235 tiegħu,
Wara li ikkunsidra t-Trattat li jistabilixxi il-Komunità ta' l-Enerġija Atomika u partikolarment l-Artikolu 203 ta' dan,
Wara li ikkunsidra l-proposta mill-Kummissjoni [1];
Wara li ikkunsidra l-Opinjoni tal-Parlament Ewropew [2];
Wara li ikkunsidra l-Opinjoni tal-Qorti ta' l-Awdituri [3]
Billi l-estimi ġenerali tal-Kommunitajiet Ewropej huma esposti għal żieda ta' riskju finanzjarju bħala riżultat tal-garanżiji li jkopru s-self lill-pajjiżi terzi;
Billi l-Kunsill Ewropew fil-11 u t-12 ta' Diċembru ikkonkluda illi l-konsiderazzjonijiet ta' l-immaniġjar prudenti fir-rigward ta' l-estimi u d-dixxiplina finanzjarja jitolbu l-istabbiliment tal-mekkaniżmu finanzjarju ġdid u li skond il-Fond tal-Garanzija għandu jkun imwaqqaf biex ikopri r-riskji relatati għal self u l-garanziji li jkopru s-self mogħti lill-pajjiżi terżi jew għall-proġetti eżegwiti fil-pajjiżi terzi;
Billi huwa possibli li jilqgħu din il-ħtieġa bit-twaqqif tal-Fond ta' Garanzija li jista' jkun użat biex iħallas direttament il-kredituri tal-Kommunità;
Billi l-istituzzjonijiet qablu skond il-ftehim Interistituzzjonali tad-29 ta' Ottubru 1993, biex idaħħlu fl-estimi riserva relatata mas-self u l-operazzjonijiet ta' garanzija għall-benefiċċju tagħhom u fil-pajjiżi terzi;
Billi l-mekkanizmi li jeżistu bħalissa għall-garanziji aċċettati meta huma jkunu attivati, partikolarment bl-użu provviżorju dwar ir-riżorsi ta' flus kontanti, kif għalihom huwa ipprovdut fl-Artikolu 12 tar-Regolament tal-Kunsill (KEE, Euroton) Nru 1552/89 tad-29 ta Mejju 1989 tad-Deċizjoni implimentata 88/376/KEE Euratom dwar is-sistema ta' riżorsi tal-Kommunitajiet [4];
Billi l-Fond ta' Garanzija għandu jkun kostitwit bil-ħlas gradwali tar-riżorsi;
Billi l-Fond għandu sussegwentement jirċievi wkoll interess fuq ir-riżorsi investiti u ammonti irkuprati minn debituri falluti fejn il-fond ikun diġà onora l-garanzija;
Billi b'referenza għall-prattika ta' l-istituzzjonijiet finanzjarji internazzjonali, proporzjon ta' 10 % bejn ir-riżorsi tal-Fond ta' Garanzija u l-obbligi prinċipali garantiti, miżjuda b'interess dovut mhux imħallas ikun jidher adekwat;
Billi l-ħlasijiet għall-Fond ta' Garanzija ugwali għal 14 % ta' l-ammonti ta' kull operazzjoni ikun jidher assenjat biex jottjeni dan l-ammont maħsub;
Billi l-arranġamenti biex jitwettqu l-ħlasijiet bħal dawn għandhom ikunu definiti;
Billi ladarba il-għan ta' l-ammont tkun ġiet miksuba, ir-rata li taħtha jsiru l-proviżjonijiet għandha tiġi riveduta, billi l-Fond ta' Garanzija jeċċedi l-mira ta' l-ammont dak li jibqa' għandu jiġi mħallas lura lill-estimi ġenerali tal-Komunitajiet Ewropej;
Billi l-maniġment finanzjarju tal-Fond ta' Garanzija għandu jkun fdat lill-Bank ta' Investiment Ewropew (EIBI); billi l-immaniġjar finanzjarju tal-Fond għandu jkun suġġett għall-verifika mill-Qorti ta' l-Awdituri bi qbil mal-proċeduri li jridu jiġu miftiehma mill-Qorti ta' l-Awdituri, il-Kummissjoni u l-Bank ta' l-Investiment Ewropew; billi t-Trattat ma jipprovdix ebda setgħa barra minn dawk konformi ma' l-Artikolu 235 tat-Trattat tal-KE u l-Artikolu 203 tat-Trattat ta' l-EAEL għall-addozjoni ta' dan ir-Regolament;
ĠIE ADOTTAT DAN IR-REGOLAMENT:
Artikolu 1
Għandu jiġi stabbilit il-Fond ta' Garanzija, aktar ‘il quddiem msejjaħ bħala l-Fond, li r-riżorsi tiegħu jirrifondi lill-kredituri tal-Komunità f'każ ta' nuqqas mill-benfiċċji tas-self mogħti jew garantit mill-Kommunità.
L-operazzjonijiet ta' self u garanzija li għalihom hemm referenza fl-ewwel paragrafu, aktar ‘il quddiem imsejjaħ bħala "operazzjonijiet" għandhom ikunu dawk magħmula għall-benefiċċju ta' pajjiż terz jew għall-iskop ta' finanzjament ta' proġetti f'pajjizi terzi.
Artikolu 2
Il-Fond għandu jkollu:
- ħlasijiet mill-estimi ġenerali tal-Kommunitajiet Ewropej skond l-Artikolu 4,
- interess fuq ir-riżorsi tal-Fond investit,
- l-ammonti rkuprati minn debituri falluti fejn il-Fond ikun diġà onora l-garanzija.
Artikolu 3
Il-Fond għandu jitla' għal-livell xieraq aktar 'il-quddiem msejjaħ bħala l-"ammont ippjanat".
L-ammont ippjanat għandu jkun ta' 10 % tat-total tal-kapital passiv li jkun ġej minn kull operazzjoni, miżjud minn interess dovut mhux imħallas.
Jekk, fl-aħħar tas-sena l-ammont ippjanat jinqabeż, dak li jibqa' għandu jiġi mħallas lura għat-titolu speċjali fl-estratt tad-dħul fl-estimi ġenerali tal-Kommuniajiet Ewropej.
Artikolu 4
1. Il-ħlasijiet li hemm ipprovduti fl-ewwel inċiż ta' l-Artikolu 2 għandhom ikunu ekwivalenti għall-14 % tal-valur kapitali ta' l-operazzjonijiet sakemm il-fond jilħaq l-ammont maħsub. Ir-rata proviżorja għandha tiġi riveduta meta l-fond jilħaq il-mira maħsuba u f'kull każ mhux aktar tard mill-aħħar tas-sena 1999.
2. Il-ħlasijiet fil-Fond għandhom isiru skond l-arranġamenti indikati fl-Anness.
Artikolu 5
Jekk bħala riżultat ta' l-attivazzjoni tal-garanziji li jiġu wara nuqqas, ir-riżorsi fil-Fond ikunu taħt 75 % tal-ammont maħsub, ir-rata proviżorja fuq operazzjonijiet ġodda għandha titla għall-15 % sakemm l-ammont maħsub ikun għal darb oħra milħuq jew, jekk in-nuqqas isir qabel ma' l-ammont maħsub ikun milħuq, sakemm l-ammont magħamul taħt l-attivazzjoni tal-garanzija jkun ġie aġġustat kollu kemm hu.
Jekk bħala riżultat ta' l-attivazzjoni tal-garanzija fuq wieħed jew aktar min-nuqqasijiet kbar, ir-riżorsi fil-Fondi jaqgħu taħt 50 % ta' l-ammont maħsub il-kummissjoni għandha tissottometti rapport dwar il-miżuri eċċezzjonali li jistgħu jkunu meħtieġa biex ifornu l-Fond.
Artikolu 6
Il-Kummissjoni għandha tinkariga lill-amministrazzjoni finanzjarja tal-Fond lill-BIE bil-fatti konċiżi f'isem il-Komunità.
Artikolu 7
Il-Kummissjoni għandha mhux aktar tard mill-31 ta' Marzu tas-sena finanzjarja ta' wara tibgħat lill-Parlament Ewropew, lill-Kunsill u l-Qorti ta' l-Awdituri rapport annwali dwar is-sitwazzjoni tal-Fond u l-Amministrazzjoni tiegħu li jkopri s-sena ta' qabel.
Artikolu 8
Il-kont tad-dħul u ta' l-infiq u d-dokument tal-bilanċi li jirrigwardaw il-fond għandhom ikunu annessi mal-kont tad-dħul u l-infiq tal-Komunità u l-karta ta' l-infiq.
Artikolu 9
Il-Kummissjoni għandha, qabel il-31 ta' Diċembru 1998, tissottometti rapport komprensiv dwar il-funzjoni tal-Fond.
Artikolu 10
Dan ir-Regolament għandu jidħol fis-seħħ fis-seba' jum li jiġi wara l-pubblikazzjoni tiegħu fil-Ġurnal Uffiċjali tal-Kommunitajiet Ewropea.
L-Artikolu 4 għandu japplika għall-operazzjonijiet deċiżi u kommessi sa mill-1 ta' Jannar 1993.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħamul fil-Lussemburgu, il-31 t' Ottubru 1994.